CELEX: C2007/082/29
Language: el
Date: 2007-04-14 00:00:00
Title: Υπόθεση C-28/07 P: Αναίρεση αναιρέσεως που υπέβαλε στις 26 Ιανουαρίου 2007 η NV Ter Lembeek International κατά της αποφάσεως που εξέδωσε το Πρωτοδικείο (πέμπτο πενταμελές τμήμα) στις 23 Νοεμβρίου 2006 στην υπόθεση T-217/02, NV Ter Lembeek International κατά Επιτροπής των Ευρωπαϊκών Κοινοτήτων

14.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/16
            
         Αναίρεση αναιρέσεως που υπέβαλε στις 26 Ιανουαρίου 2007 η NV Ter Lembeek International κατά της αποφάσεως που εξέδωσε το Πρωτοδικείο (πέμπτο πενταμελές τμήμα) στις 23 Νοεμβρίου 2006 στην υπόθεση T-217/02, NV Ter Lembeek International κατά Επιτροπής των Ευρωπαϊκών Κοινοτήτων
   (Υπόθεση C-28/07 P)
   (2007/C 82/29)
   Γλώσσα διαδικασίας: η ολλανδική
   Διάδικοι
   
      Αναιρεσείουσα: NV Ter Lembeek International (εκπρόσωποι: J.-P. Van de Maele, F. Wijckmans και F. Tuytschaever, advocaten)
   
      Αναιρεσίβλητη: Επιτροπή των Ευρωπαϊκών Κοινοτήτων
   Αιτήματα της αναιρεσείουσας
   Η αναιρεσείουσα ζητεί από το Δικαστήριο:
   
               —
            
            
               να κηρύξει την παρούσα αίτηση αναιρέσεως παραδεκτή και βάσιμη και να αναιρέσει την απόφαση στην υπόθεση Τ-217/02 κατά το μέρος που στην απόφαση αυτή απορρίφθηκε το πρώτο σκέλος του πρώτου λόγου ακυρώσεως·
            
         
               —
            
            
               να καταδικάσει την Επιτροπή στα δικαστικά έξοδα.
            
         Λόγοι αναιρέσεως και κύρια επιχειρήματα
   
               1.
            
            
               Ο μοναδικός λόγος αναιρέσεως συνίσταται στο ότι το Πρωτοδικείο παρέβη το άρθρο 87, παράγραφος 1, ΕΚ καθόσον, βάσει εσφαλμένης νομικής εκτιμήσεως, έκρινε στην αναιρεσιβαλλόμενη απόφαση ότι η αναιρεσείουσα έτυχε ευνοϊκής μεταχειρίσεως υπό την έννοια της διατάξεως αυτής.
            
         
               2.
            
            
               Ο μοναδικός λόγος αναιρέσεως έχει δύο σκέλη:
               
                           —
                        
                        
                           κυρίως προβάλλεται ότι η αναιρεσιβαλλόμενη απόφαση συνιστά παράβαση του άρθρου 87, παράγραφος 1, ΕΚ καθόσον, βάσει ενός τυπολατρικού και όχι οικονομικού κριτηρίου σχετικά με το άρθρο 87, παράγραφος 1, ΕΚ, κρίθηκε ότι η αναιρεσείουσα έτυχε ευνοϊκής μεταχειρίσεως υπό την έννοια της διατάξεως αυτής·
                        
                     
                           —
                        
                        
                           επικουρικώς προβάλλεται ότι η αναιρεσιβαλλόμενη απόφαση συνιστά παράβαση του άρθρου 87, παράγραφος 1, ΕΚ καθόσον στην απόφαση αυτή κρίθηκε ότι δεν υπερεκτιμήθηκε η αξία των σχετικών μετοχών και καθόσον η μη υπερεκτίμηση χαρακτηρίστηκε ως ευνοϊκή μεταχείριση υπό την έννοια της διατάξεως αυτής.